cyanic-selkie/wikianc huggingface dataset:
Ŗ
Ŗ ([rʲ]) jeb mīkstinātais r ir vēsturisks latviešu alfabēta burts, kas tika lietots visos latviešu valodas tekstos līdz 20. gadsimtam. Burts 'ŗ' tika lietots, lai atzīmētu mīkstinātu jeb palatalizētu r skaņu. Valodas izrunai vienkāršojoties, 'ŗ' skaņa laika gaitā sāka no sarunvalodas izzust un 19. gs. beigās kopā ar skaņu salikumiem 'pj', 'bj', 'mj', 'vj' jau bija izzudusi no izrunas gandrīz visās latviešu valodas izloksnēs ārpus Kurzemes dienvidiem. Burts 'ŗ' pirmo reizi no latviešu alfabēta izņemts 1938. gadā, drīz vien pēc tam atjaunots un noteikts kā obligāts skolās un fakultatīvs ārpus tām. Burtu 'ŗ' 1946. gadā pēc Latvijas okupācijas pārtrauca oficiāli lietot. Mūsdienās to turpina lietot vairākums trimdas latviešu, kā arī atsevišķas izdevniecības Latvijā.
Lietojums
Mīkstinātais r var tikt lietots tādā veidā kā to prasa gramatikas sistēma, respektīvi, līdzskaņu mijas ar 'j' ietekmē gluži kā 'ļ' un 'ņ'.
Bandarseribegavana
Bandarseribegavana (ma / ) ir Brunejas Sultanāta galvaspilsēta. Tā atrodas Brunejas upes krastos. Bandarseribegavanas iedzīvotāju skaits sasniedz aptuveni 100 700 cilvēku un iekļaujot Brunejas-Muara apgabalu, tajā ir 279,924 cilvēki.
Vēsture
Pirmās cilvēku apmetnes Brunejas upes krastos veidotas jau 7. gadsimtā.
Brunejas impērijas laikā no 15.—17. gadsimtam, Sultanāts kontrolēja lielu daļu no Kalimantānas, ieskaitot Filipīnu dienvidu daļu un tās galvaspilsētu Manilu. Kad sultanāta vara samazinājās 18. gadsimta laikā rietumu, kā spāņu, nīderlandiešu un britu, spēku dēļ, apmetnes populācija samazinājās. No 1888. gada līdz tās neatkarībai 1984. gadā, Bruneja bija Lielbritānijas protektorāts. 1899. gadā Ajer Bekunči tika izurbts pirmais naftas urbums, netālu no Bandarseribegavanas. Kaut arī urbums bija 259 metrus dziļš, nafta netika atrasta. Naftas meklējumi tika vēlāk pārcelti uz Serijas un Belaitu apgabaliem 1924. gadā. Mošejas un valdības ēkas tika uzceltas rietumu krastā 1920. gadā. Tajā pašā gadā, jaunā apmetne tika pasludināta kā Brunejas jaunā galvaspilsēta un kļuva par pašvaldību. Taču pilsētas uzplaukums gandrīz tika apstādināts, kad 1941. gadā to iekaroja japāņi, pirms to iekaroja sabiedroto spēki. Kara laikā, gandrīz visa infrastruktūra tika iznīcināta japāņu un sabiedroto spēku bombardēšanas rezultātā. Briti sāka pārbūvēt to piederīgās zemes Kalimantānā 1945. gada beigās, atjaunojot likumdošanu un atverot skolas.
Klimats
Banderseribegavana atrodas 4°53'25"N, 114°56'32"E, uz Brunejas upes ziemeļu krasta. Bruneja atrodas ekvatoriālajā joslā, novēro tropu klimatu. Pilsētā novēro spēcīgus nokrišņus visu gadu, kurus atnes musoni no Decembra līdz Martam un no Jūnija līdz Oktobrim.
Etniskā piederība un reliģija
Lielākā daļa no Brunejiešiem ir malajieši, ķīnieši kā vislielākā minoritāte. Arī tādas iezemiešu grupas kā bisaji, belaiti, dusuni, kedajani, muruti un tutongi pastāv. Tie ir klasificēti kā daļa no malajiešu etniskās grupas un tiem ir dotas visas malajiešu privilēģijas. Brunejā arī ir liels daudzums viesstrādnieku, lielākoties no Malaizijas, Taizemes, Filipīnām, Indonēzijas un Indijas.
Zemes
Galvaspilsēta ir savienota ar valsts rietumu daļu ar Bandarseribegavanas autobusu parku. Lai tiktu uz Brunejas austrumu daļu, ir nepieciešams ceļot caur Saravaku, kas atrodas Malaizijā. Galvenā autoosta pilsētā atrodas zem daudzstāvu autostāvvietas. Ir seši autobusu maršruti, kas apkalpo Bandarseribegavanas apkārtni; centrālais, apļa, austrumu, dienvidu, rietumu un ziemeļu. Autobusi strādā no 6:30 līdz 18:00, izņemot Nr.1 un Nr.20 autobusus, kuru darbalaiks ir paildzināts līdz naktij. Visi autobusi sāk un beidz savu reisu autoostā.
Gaisa
Brunejas Starptautiskā lidosta apkalpo visu valsti. Tā atrodas 11 km no galvaspilsētas centra un uz to var nokļūt 10 minūšu laikā izmantojot Sultāna Hassanala Bolkija šoseju. Karaliskās Brunejas Aviosabiedrības, nacionālās lidsabiedrības, galvenais ofiss atrodas pilsētā, RBA plazā.
Ūdens
Ūdens taksometri tiek izmantoti, lai pārvietotos no Bandarseribegavanas centra uz Kampong Ajeru. Ūdens taksometri ir visbiežākais pārvietošanās līdzeklis pa ūdens ceļiem Kampung Ajerā. Tos var sasniegt vairākās piestātnes vietās, kas atrodas uz Brunejas upes krasta. Cenas ir apspriežamas.
Ekonomija
Pilsētā ražo mēbeles, tekstilizstrādājumus un kokmateriālus.
Iepirkšanās
Brunejā ir vairāki iepirkšanās rajoni, ieskaitot:
Pasar Malam Gadong (nakts tirgus)
Dažus metrus no Gadong iepirkšanās centra, tirgus, gluži tāpat kā Tamu Kianggeh, saved kopā vairākus mazus uzņēmumus. Taču tas vairāk koncentrējas pārdot tādus ēdienus kā sate, soto, nacionālos ēdienus kā nasi katok un ambujatu, augļus un dzērienus, un koka suvenīrus. Dienas laikā tā ir vieta, kur vietējie botāniķi pārdod savus augus.
Sākumskolas un pamatskolas
Ir vairākas gan privātas, gan valdības vadītas sākumskolas un pamatskolas. Neskatoties uz to, mācību programmas visās skolās, neskaitot Seri Mulija Sarjana Starptautisko skolu, ir standartizētas un noteiktas izglītības ministrijā, kā skolās visur citur valstī.
Reliģiozas
Ir arī vairākas reliģiozas skolas, kuras nodrošina Islāma izglītību priekš musulmaņu skolēniem.
Aroda un profesionālās
Aroda un profesionālā izglītība ir pieejama divās studentu pilsētās Brunejas Arodizglītības Institūtā, kā arī galvenajā studentu pilsētā Brunejas Politehnikumā. Profesionālā izglītību ir iespējams iegūt arī dažās privātās iestādēs.
Augstākā izglītība
Divas no četrām valsts universitātēm ir atrodamas galvaspilsētā. Sultāna Šarifa Ali Islāma Universitāte, Gadongas apkārtnē, piedāvā grādu Islāma studijās, kur Seribegavanas Reliģiozā Skolotāju Universitātes Koledža ir skolotāju programmas koledža, kurā māca skolotājus Islāma izglītībai, galvenokārt priekš valsts reliģiozajām skolām. Divas pārējās universitātes, Brunejas Darussalama Universitāte un Brunejas Tehnoloģiju Universitāte, atrodas Tungku, kas nav daļa no Bandarseribegavanas, taču ir tās piepilsēta.
Starptautiskās attiecības
Vairākas valstis ir iekārtojušas savas vēstniecības vai konsulātus Bandarseribegavanā, tai skaitā Austrālija, Bangladeša, Beļģija, Benina, Burkinafaso, Birma, Kambodža, Kanāda, Čīle, Ķīna, Somija, Francija, Vācija, Indija, Indonēzija, Japāna, Laosa, Malaizija, Nīderlande, Jaunzēlande, Ziemeļkoreja, Omāna, Pakistāna, Filipīnas, Polija, Krievija, Saūda Arābija, Singapūra, Dienvidkoreja, Zviedrija, Šveice, Taivāna, Taizeme, Apvienotā Karaliste, Amerikas Savienotās Valstis, un Vjetnama.
Boreka Velkopolska
Boreka Velkopolska ir pilsēta Polijā, Lielpolijas vojevodistē uz austrumiem no Gostiņas.
Pilsēta dibināta 1392. gadā ar nosaukumu Zdzeža (Zdzierz), no 1435. gada - Boreka. No 1793. līdz 1920. gadam (ar pārtraukumu no 1807. līdz 1815. gadam, kad tā atradās Varšavas hercogistes sastāvā) ietilpa Prūsijā. Pēc Pirmā pasaules kara iekļāvās atjaunotajā Polijas valstī.
Pinnes
Pinnes jeb pūtītes ir izplatīta ādas slimība, kas izpaužas kā mazi strutaini ādas audu iekaisumi pastiprinātas tauku dziedzeru sekrēcijas rezultātā. Tās visbiežāk skar seju, muguru un krūtis. Pinnes parasti pastiprināti parādās pubertātes vecumā, bet tās var būt arī maziem bērniem un pieaugušiem cilvēkiem dažādu iemeslu dēļ. Piņņu ārstēšanas pamatā ir iekšējo orgānu darbības traucējumu novēršana.
Pinnes pēc izskata un izveidošanas procesa iedalās baltajās pinnēs (milium), melnajās pinnēs jeb komedonos (comedo), parastajās jeb jaunības pinnēs (acne vulgaris, acne juvenilis), mezglveida pinnēs (acne conglobata) un sarkanajās pinnēs (acne rosacea).
Braiens Trotjē
Braiens Trotjē (Bryan Trottier; dzimis ) ir bijušais kanādiešu hokejists, centra uzbrucējs, vēlāk arī treneris. Savas karjeras laikā NHL aizvadījis 18 sezonas, sešas reizes izcīnot Stenlija kausu, bet pa reizei iegūstot arī Harta, Kona Smita un Ārta Rosa balvas.
Spēlētāja karjera
Profesionāļa karjeru Trotjē uzsāka 1975.—76. gada sezonā, kad pievienojās NHL klubam Ņujorkas "Islanders", gūstot 95 punktus un sezonas izskaņā kā līgas labākajam debitantam iegūstot arī Kaldera balvu. 1977.—78. gada sezonu Trotjē noslēdza kā līgas otrs rezultatīvākais spēlētājs aiz Gija Leflēra, taču 1978.—79. gada sezonā bija pats rezultatīvākais, attiecīgi iegūstot Ārta Rosa balvu. Trotjē tika atzīts arī par sezonas vērtīgāko spēlētāju, iegūstot Harta balvu.
Nākamajās četrās sezonās Trotjē bija viens no galvenajām Ņujorkas "Islanders" panākumu atslēgām, klubam izcīnot uzreiz četrus Stenlija kausa titulus pēc kārtas. 1979.—80. gada sezonā Trotjē kā izslēgšanas kārtas vērtīgākais spēlētājs ieguva arī Kona Smita balvu.
Turpmākajās sezonās Trotjē vēl joprojām bija viens no komandas vadošajiem uzbrucējiem, taču pēc 1987.—88. gada sezonas uzbrucēja rezultativitāte strauji kritās, 1989.—90. gada sezonu noslēdzot vien ar 24 punktiem, kā rezultātā hokejists no "Islanders" rindām tika atlaists.
1990. gada vasarā Trotjē pievienojās Pitsburgas "Penguins" vienībai, nākamajās divās sezonās izcīnot savu piekto un sesto Stenlija kausu. 1992.—93. gada sezonu hokejists izlaida, taču pēc 1993.—94. gada sezonas, kuru aizvadīja "Penguins", nolēma beigt savu profesionāļa karjeru.
Trenera karjera
No 1994. līdz 1997. gadam Trotjē strādāja kā Pitsburgas "Penguins" trenera asistents. 1997.—98. gada sezonā Braiens bija AHL kluba Portlendas "Pirates" galvenais treneris, taču nākamās četras sezonas bija Kolorādo "Avalanche" trenera asistents. 2002.—03. gada sezonā Trotjē bija Ņujorkas "Rangers" galvenais treneris, taču sezonas vidū viņš tika atlaists.
Marija II
Marija II var būt:
Daugavpils
Daugavpils (ltg ) ir valstspilsēta Latvijā. Tās kopējā platība ir 72,48 km2 un iedzīvotāju skaits bija. Tā ir Latvijas otra lielākā pilsēta pēc iedzīvotāju skaita pēc Rīgas. Daugavpils atrodas valsts dienvidaustrumos pie Daugavas. Pilsēta ir izvietota Austrumlatvijas zemienes dienvidaustrumu malā. Pilsētas lielākā daļa atrodas senās Daugavas gultnē, kas tās teritorijā ir šaura. Pilsēta izvietojusies Daugavas abos krastos gan Latgalē, gan Sēlijā. Upes garums pilsētas teritorijā ir aptuveni 16 km. Daugavpils ir Latgales plānošanas reģiona lielākā pilsēta, rūpniecības, izglītības centrs, kā arī nozīmīgs kultūras, sporta un atpūtas centrs. Pilsēta ir arī nozīmīgs sociāli ekonomiskās attīstības centrs Baltijā.
Vēstures avotos tā pirmo reizi minēta 1275. gadā, savukārt pilsētas tiesības tai tika piešķirtas 1582. gadā. Pilsētai tās pastāvēšanas laikā bijuši vairāki nosaukumi: Dinaburga (līdz 1893), īslaicīgi Borisogļebska (1656—1667) un Dvinska (1893—1920). 1956. gadā Daugavpilij pievienoja Grīvas pilsētu Daugavas kreisajā krastā.
Pilsētas administratīvā teritorija ir sadalīta vairākos mikrorajonos. Daugavas labajā krastā atrodas 20 mikrorajoni (tai skaitā pilsētas vēsturiskais centrs un Daugavpils cietoksnis). Daugavpils pilsētas teritorija pilnībā robežojas ar Augšdaugavas novadu. Daugavpils dzelzceļa stacija atrodas 218 km attālumā no Rīgas, savukārt attālums līdz Rīgai pa ir 232 km. Attālums līdz Lietuvas robežai ir 25 km, līdz Baltkrievijas robežai 35 km, bet līdz Krievijas robežai 120 km.
Vēsture
Daugavpilij tās vēsturē bijuši dažādi nosaukumi: Dinaburga (1275—1893), Borisogļebska (1656—1667) un Dvinska (1893—1920). Senākā Daugavpils atradās tagadējā Naujenes pilskalnā, kas kontrolēja tirdzniecības ceļus pa Daugavu un pakļāvās Jersikas ķēniņam Visvaldim. Pilskalnā 1275. gadā uzcelta Livonijas ordeņa Dinaburgas pils. 1558. gadā ar nolūku aizņemties naudu karam ar Krieviju Livonijas ordenis ieķīlāja pili Polijas karalim un Lietuvas dižkungam Sigismundam II Augustam un 1566. gadā Dinaburga pēc Polijas—Lietuvas ūnijas noteikumiem kļuva par Pārdaugavas hercogistes apriņķa centru.
Livonijas kara laikā Krievijas cars Ivans IV iekaroja un 1577. gadā pilnībā sagrāva seno Dinaburgas pili un lika uzcelt jaunu cietoksni tagadējās Daugavpils vietā. Pēc Jamzapoļskas miera līguma nosacījumiem 1582. gadā Krievija atteicās no Dinaburgas, tajā pašā gadā pie cietokšņa izveidotā pilsēta ieguva Magdeburgas tiesības. 1656.—1667. gadā Otrā Ziemeļu kara laikā Krievijas cars Aleksejs Mihailovičs ieņēma pilsētu un lika pārdēvēt to par Borisogļebsku. Pēc Andrusovas pamiera noslēgšanas Dinaburgu atguva Polijas-Lietuvas kopvalsts un 1677. gadā tā kļuva par Inflantijas vaivadijas administratīvo centru, Inflantijas seimiku sanākšanas vietu un Latgales-Piltenes bīskapu rezidenci. 1772. gadā Latgali pēc pirmās Polijas dalīšanas pievienoja Krievijas Pleskavas guberņai, bet 1796. gadā pievienoja Baltkrievijas guberņai. 1802. gadā Dinaburga kļuva par Vitebskas guberņas apriņķa pilsētu. Sakarā ar Napoleona uzbrukuma draudiem 1810.—1833. gadā tika uzcelts jauns Daugavpils cietoksnis.
1836. gadā caur Dinaburgu izbūvēja Pēterburgas-Varšavas šoseju, 1860. gadā Pēterburgas—Varšavas dzelzceļa līniju. Baltijas pārkrievošanas periodā 1893. gadā Krievijas ķeizars Aleksandrs III Romanovs pavēlēja Dinaburgu pārdēvēt par Dvinsku.
Latgales atbrīvošanas operācijas laikā, pēc Daugavpils kaujām 1920. gadā pilsētu atbrīvoja no lieliniekiem un tā ieguva Daugavpils vārdu.
Latvijas okupācijas laikā 1940. gada 17. jūnijā pilsētu no Grīvas puses ieņēma Padomju Savienības karaspēks, bet 1941. gada jūnijā pilsētu ieņēma nacistiskās Vācijas karaspēks. 1944. gada 27. augustā Daugavpili atkal ieņēma Sarkanā armija un līdz 1944. gada oktobrim tajā atradās dažas Latvijas PSR pārvaldes iestādes. Kauju laikā tika iznīcināti 52% pilsētas ēku.
1956. gadā Daugavpilij pievienoja līdz tam patstāvīgo Grīvas pilsētu. 1989. gadā atklāja Daugavas abus krastus savienojošo Vienības tiltu.
Pilsētas daļas
Daugavpils pilsētas teritorija nosacīti iedalīta 25 mikrorajonos, no kuriem 20 atrodas Daugavas labajā krastā, bet pieci — kreisajā. Kalkūnu mikrorajons ir eksklāvs Augšdaugavas novada teritorijā.
Etniskais sastāvs
Pilsēta vēsturiski izcēlusies ar daudzveidīgu nacionālo sastāvu. 1935. gada tautas skaitīšanas dati liecina, ka latviešu īpatsvars bija 34%, ebreju — 25%, poļu — 18%, krievu — 18%, baltkrievu — 3%, bet 2% iedzīvotāju bija citu tautību pārstāvji.
Ievērojami cilvēki
Daugavpilī vai Daugavpils apkārtnē dzimuši:
Saimniecība
Lielākie Daugavpilī reģistrētie uzņēmumi pēc apgrozījuma 2020. gadā bija Daugavpils lokomotīvju remonta rūpnīca, Latvijas Maiznieks, reģionālā slimnīca, Axon Cable elektrovadu un kabeļu rūpnīca, sintētisko šķiedru ražotne Nexis Fibers, daudznozaru uzņēmums Lagron, mašīnbūves un elektronikas uzņēmums "Zieglera mašīnbūve".
Transports
Sabiedriskā transporta pakalpojumus veic pašvaldības uzņēmums A/S "Daugavpils satiksme", pilsētā ir daudzi autobusu, tramvaju un minibusu maršruti. Tramvaju satiksmi Daugavpilī atklāja.
Sports
Daugavpilī ir bāzēts Latvijas futbola Virslīgas klubs BFC Daugavpils, kas mājas spēles aizvada "Celtnieka" stadionā. Iepriekš Daugavpilī bija bāzēts arī klubs Dinaburg, kas vairākkārt izcīnījis vietu labāko četriniekā, bet FC Daugava 2012. gadā kļuva par Latvijas čempioniem.
Tāpat Daugavpilī ir bāzēta Polijas pirmās spīdveja līgas (otra valsts spēcīgākā spīdveja līga pēc Polijas Ekstralīgas) klubs "Lokomotīve". Daugavpilī notikuši vairāki Speedway Grand Prix posmi. Par pirmās Latvijas Grand Prix izcīņas uzvarētāju 2006. gadā kļuva leģendārais amerikānis Gregs Henkoks. 2014. gada Latvijas Grand Prix izcīņā Latviju pārstāvošais Ķasts Puodžuks izcīnīja 5. vietu, kas ir labākais Latvijas sportistu sasniegums Speedway Grand Prix.
Daugavpilī bāzēta Latvijas čempionātā hokejā komanda HK Dinaburga. No 2005. līdz 2012. gadam pilsētā bāzēta bija DHK Latgale, kas savas pastāvēšanas laikā piecas reizes sasniedza Latvijas čempionāta pusfinālu.
Jaroslavs Ribakovs
Jaroslavs Ribakovs (ru; dzimis Mogiļevā, Baltkrievijas PSR, PSRS) ir krievu vieglatlēts, startē augstlēkšanas sacensībās. Piedalījies divās Olimpiskajās spēlēs (2004, 2008), 2008. gadā Pekinā izcīnīja bronzas medaļu. Pasaules čempionātos ir izcīnījis uzvaru 2009. gadā Berlīnē un trīs sudraba medaļas (2001, 2005, 2007). Pasaules čempionātos telpās ir izcīnījis uzvaru 2006. gadā Maskavā un četras sudraba medaļas (2003, 2004, 2008, 2010). 2002. gada Eiropas čempions. 2005. gada Eiropas vicečempions telpās un 2002. gadā šajās sacensībās viņš izcīnīja trešo vietu.
J. Ribakova personīgais rekords telpās ir 2,38 m un stadionā — 2,35 m.
Kanādas himna
"O Canada" ir Kanādas valsts himna, proklamēta 1980. gada 1. jūlijā, 100 gadus pēc tās pirmatskaņošanas. Himnas vārdi cēlušies no patriotiskas poēmas, kuru sacerējis Kvebekas (Quebec) tiesnesis, sers Adolphe-Basile Routhier. Mūzikas autors ir komponists Calixa Lavallée.
angļu valodā
Our home and native land!
True patriot love in all thy sons command.
With glowing hearts we see thee rise,
The True North strong and free!
Katrīna
Katrīna var būt:
Kanādas himna
angļu valodā
From far and wide,
O Canada, we stand on guard for thee.
God keep our land glorious and free!
franču valodā
O Canada!
Terre de nos aïeux,
Ton front est ceint de fleurons glorieux!
Car ton bras sait porter l'épée,
Il sait porter la croix!
Ton histoire est une épopée
Des plus brillants exploits.
Et ta valeur, de foi trempée,
Protégera nos foyers et nos droits.
Ribakovs
Ribakovs (ru, no рыба́к — 'zvejnieks', 'makšķernieks'; sieviešu dzimtē Ribakova (Рыбако́ва)) ir krievu cilmes uzvārds. Cilvēki ar šo uzvārdu:
Neretniece
Neretniece (vīriešu dzimtē Neretnieks) ir latviešu cilmes uzvārds, kas cēlies no vārda „neretnieki” ar nozīmi „Neretas iedzīvotāji”. Cilvēki ar šo uzvārdu:
.za
.za ir augšējā līmeņa domēns (ccTLD), kura paredzētais pielietojums ir saistīts ar Dienvidāfriku. Domēns izveidots 1990. gadā. Domēna sponsors ir ZA Domain Name Authority (ZADNA), kas nodrošina arī domēnu reģistrēšanu. Domēnus var reģistrēt tikai trešajā līmenī. Ierobežojumi nav tikai reģistrācijai zem .co.za, bet, lai reģistrētos zem pārējiem otrā līmeņa domēniem, pastāv dažādi ierobežojumi.
Ārējās saites
Toppdomän
Krobja
Krobja - pilsēta Polijā, Lielpolijas vojevodistē uz austrumeim no Lešno. Biskupiznas (Biskupizna) etnogrāfiskā rajona, kas radies no Poznaņas bīskapu īpašumiem, centrs.
No 1793. līdz 1920. gadam (ar pārtraukumu no 1807. līdz 1815. gadam, kad tā atradās Varšavas hercogistes sastāvā) ietilpa Prūsijā. Pēc Pirmā pasaules kara iekļāvās atjaunotajā Polijas valstī.
Aleksejs Saramotins
Aleksejs Saramotins (dzimis Rīgā) ir bijušais Latvijas šosejas riteņbraucējs. Karjeras laikā pārstāvējis Francijas komandu Cofidis, amerikāņu vienību Team Columbia-HTC, Šveices ' un Vācijas komandu ', Japānā reģistrēto kontinentālo komandu Interpro Stradalli Cycling.
A. Saramotins septiņas reizes ir uzvarējis Latvijas čempionātā riteņbraukšanā grupas braucienā, vienu reizi arī individuālajā braucienā.
Karjera
Karjeras sākumā augstā līmenī nodarbojies arī ar kalnu riteņbraukšanu, 2003., 2006. un 2008. gadā uzvarējis SEB MTB maratona sezonas kopvērtējumā.
Latviju pārstāvējis vairākos Pasaules čempionātos: 2009. gadā ieņēma 31. vietu individuālajā braucienā un 77. vietu grupas braucienā, savukārt 2011. gadā — 22. vietu grupas braucienā.
Designa Kokken (2009)
Dānijas komandas sastāvā Saramotins uzvarēja Sparkassen Münsterland Giro sacensībās.
HTC-Columbia (2010)
2009. gada oktobrī tika paziņots, ka Saramotins pievienojies  komandai. Komandas sastāvā Saramotins uzvarēja Grand Prix d'Isbergues sacensībās.
Cofidis (2011—2012)
2010. gada septembrī tika ziņots, ka Saramotins karjeru turpinās  komandā.
2012. gada Parīze — Rubē sacensībās Saramotins ieņēma 18. vietu. A. Saramotins ierindojās 56. vietā grupas braucienā.
2009. gada Jaunais Vilnis
8. starptautiskais jauno izpildītāju konkurss "Jaunais Vilnis" norisinājās 2009. gadā, laikposmā no līdz. Konkurss norisinājās Dzintaru koncertzālē, Jūrmalā. Konkursā piedalījās 16 dalībnieki no 12 valstīm. Latviju konkursā pārstāvēja Aisha. Konkursā viesmākslinieku statusā piedalījās zviedru duets "Roxette", krievu baritons Dmitrijs Hvorostovskis un ASV dziedātāja Anasteiša. Konkursa balvu fonds ir 150 000 eiro. 1.vietas ieguvēji katrs saņēma 50 000, 2.vietas ieguvējs — 30 000, bet 3.vietas ieguvējs — 20 000 eiro.
Aleksejs Saramotins
IAM Cycling (2013—2016)
Pēc diviem gadiem  sastāvā Saramotins 2012. gada sezonas beigās komandu pameta un pievienojās jaunizveidotajai  komandai.
2009. gada Jaunais Vilnis
2. konkursa dienas koncerta pirmajā daļā žūrijas priekšēdētājam Raimondam Paulam tika pasniegts "Zelta Vanaga ordenis".
Aleksejs Saramotins
IAM Cycling (2013—2016)
2016. gadā Parīze — Rubē velobraucienā ieguva 8. vietu.
2009. gada Jaunais Vilnis
Latvija
Latviju konkursā pārstāv Aija Andrejeva, kura labāk pazīstama ar savu skatuves vārdu Aisha. Aishas tēvs ir Latvijas smagā roka grupas Opus Pro dziedātājs Alex. Latvijas, tāpat kā daudzu citu valstu, pārstāvi izvēlējās speciāla žūrija klubā "Godvil". Starp Aishas konkurentiem bija daudzi citi Latvijā pazīstami mūziķi: PeR, Kristīna Zaharova, grupas "Triānas parks" soliste Agnese Rakovska, Candy, Amber, Sabīne Berezina, Dainis Skutelis, Natalija Tumševiča, Sintija Ģēģere, Elīna Silova, Anna un Katrīna, Eddy, Miks Dukurs, Antra Stafecka un Marta Šaliņa.
Aleksejs Saramotins
IAM Cycling (2013—2016)
Startējis, kur ieguvis 46. vietu grupas braucienā.
2009. gada Jaunais Vilnis
Latvija
Konkursa pirmajā dienā Aisha dziedāja Krisa Kristofersona un Freda Fostera dziesmu no Dženisas Džoplinas repertuāra "Me and Bobby McGee", otrajā dienā — Jāņa Lūsēna un Guntara Rača "Noch" (ru), taču trešajā dienā Aisha izpildīja savu 2008. gada Eirodziesmas dziesmu "You Really Got Me Going".
Aleksejs Saramotins
IAM Cycling (2013—2016)
2016. gada sezonas beigās komanda beidza pastāvēt līdzekļu trūkuma dēļ.
2009. gada Jaunais Vilnis
Aishas saņemtie punkti
Žūrija
Aleksejs Saramotins
Bora—Hansgrohe (2017—2018)
2016. gada beigās tika paziņots, ka Saramotins noslēdzis viena gada līgumu ar Vācijas komandu , par kuras līderis kļuva tā brīža Pasaules čempions Peters Sagans.
2009. gada Jaunais Vilnis
Aishas saņemtie punkti
1 - Maks Fadejevs
Aleksejs Saramotins
Bora—Hansgrohe (2017—2018)
2017. gadā Saramotins pirmo reizi uzvarēja Latvijas čempionātā individuālajā braucienā. 2018. gada sezonas beigās komanda nolēma līgumu ar 36 gadus veco Saramotinu nepagarināt.
2009. gada Jaunais Vilnis
Aishas saņemtie punkti
2 - In-Grid
Aleksejs Saramotins
Interpro Stradalli Cycling
2018. gada decembrī Saramotins parakstīja līgumu ar Japānā reģistrēto kontinentālo komandu Interpro Stradalli Cycling, kuras sastāvā jau bija cits Latvijas sportists Māris Bogdanovičs. Pēc sezonas Saramotins paziņoja par profesionāļa karjeras beigšanu.
2009. gada Jaunais Vilnis
Aishas saņemtie punkti
3 - Vladimirs Presņakovs
Aleksejs Saramotins
Sasniegumi lielajās tūrēs
Piezīme: IZST — izstājās
2009. gada Jaunais Vilnis
Aishas saņemtie punkti
4 - Leonīds Agutins
5 - Laima Vaikule
6 - Raimonds Pauls
7 - Igors Krutojs
8 - Igors Nikolajevs
9 - Nikolajs Baskovs
10 - Valērijs Meladze
11 - Konstantīns Meladze
1. diena
Dalībnieku kopdziesma: Maikls Džeksons — You Are Not Alone
2. diena
Dalībnieku kopdziesma: USA for Africa — We Are the World
Uzvarētāji
2009. gada konkurss ir pirmais konkursa vēsturē, kad vienādu punktu skaitu saņem 2 pirmās vietas ieguvēji — Indonēzijas pārstāvis Sandijs Sandoro un Ukrainas pārstāve Džamala. Kaut arī bija runas par to, ka konkursa balvu fonds varētu tikt sadalīts uz abiem uzvarētājiem, taču tika nolemts apbalvot abus uzvarētājus pilnā apmērā, tādējādi palielinot konkursa balvu fondu par 50 000 EUR. 2. vietas ieguvējs jau otro gadu pēc kārtas ir dziedātājs no Itālijas — Antonello Karoca. 3. vietas ieguvējs ir no Krievijas — Marks Jusims. Konkursa mūzas Allas Pugačovas balvu (50 000 dolāru) ieguva Ukrainas pārstāve — Mila Nitiča.
Lāsteka
Lāsteka ir dabīgi veidojies ledus gabals, kas nokarājas no kādas ēkas jumta, vada, koka zara u.c. Dažreiz par lāstekām sauc arī citus nokarenas formas cietus notecējumus, piemēram, stalaktītus.
Parasti lāstekām ir konusveida forma, kuram pamats ir augšā un virsotne ir apakšā. Iekšpusē nereti ir dažādi dobumi. Vairākas lāstekas kopā veido dažādas konstrukcijas ar neparastām formām.
Lāsteku veidošanās
Lāstekas veidojas pie zemām temperatūrām, parasti dažiem grādiem zem nulles pēc Celsija skalas un tikai tad, ja ir arī šķidra ūdens piekļuve lāstekai. Ūdens var, piemēram, notecēt no kādas ēkas jumta, uz kura kūst sniegs. Šķidrais ūdens gravitācijas ietekmē notek pa jumtu lejup un, pateicoties apkārtējam aukstajam gaisam, sasalst. Tā kā tas turpinās diezgan ilgi, lāstekas izmērs un masa nepārtraukti palielinās gan garumā, gan resnumā. Ja ūdens piekļuve lāstekai beidzas, tā vairs neaug ne garumā ne resnumā, bet ja temperatūra ir virs nulles, tā kūst, tāpēc samazinās tās masa un izmēri. Tad, kad lāstekas smaguma spēks būs lielāks nekā ledus izturība vai jumta konstrukcijas izturība, tad lāsteka nokritīs zemē.
Kaitējumi, ko lāstekas nodara saimniecībai
Lāsteku veidošanās uz māju jumtiem, vadiem, un kokiem ir nopietna problēma pilsētas saimniecībai un enerģētikai. No jumtiem krītošās lāstekas bieži vien rada traumas garāmgājējiem, dažreiz pat nonāvējot tos. Lāsteku smaguma dēļ var tikt bojātas un lauztas jumtu konstrukcijas, plīst vadi. Viena no galvenajām un vienkāršākajām metodēm cīņai ar lāstekām, ir to nosišana no māju jumtiem, ko veic sētnieki vai citi komunālie darbinieki. Lāsteku veidošanos pie ēku jumtu malu pārkarēm var novērst, jumtus nosiltinot, t.i. izmantojot termoizolācijas materiālus, kas kavē siltuma zudumus un, attiecīgi, sniega kušanu uz jumta. Modernāks veids cīņai ar lāstekām ir ultraskaņas izmantošana.
Risks cilvēka dzīvībai
Galvenais apdraudējums cilvēkam no lāstekām ir to nokrišana no māju jumtiem. Īpaši bīstami ir, ja lāsteka nokrīt cilvēkam tieši uz galvas. Parasti tādi gadījumi beidzas ar lielām traumām, smadzeņu satricinājumiem, un, ja lāsteka bijusi ļoti liela — arī ar nāves gadījumiem. Jo lielāka ir lāstekas masa un augstāka ir māja, jo lielākas briesmas draud cilvēkam, uz kura šāda lāsteka varētu uzkrist.
Darlovo
Darlovo (pl), pilnā vārdā Karaliskā Darlovo pilsēta (pl) ir pilsēta Polijas ziemeļrietumos, Rietumpomožes vojevodistē uz austrumiem no Slupskas. Osta pie Baltijas jūras. Kūrortpilsēta. Pilsētā saglabājusies Pomerānijas hercogu pils.
Pirmoreiz dibināta 1217. gadā, tomēr pilsēta panīka. 1312. gadā pilsētai tika piešķirtas Lībekas tiesības. 1412. gadā iestājās Hanzas savienībā. Pēc Trīsdesmitgadu kara iekļāvās Brandenburgā. Līdz Otrā pasaules kara beigām pilsēta atradās Vācijā, un tās vāciskais nosaukums bija Rīgenvalde (de). Bija pazīstama kā vieta, kur radās desas paveids Teewurst. Kara laikā pilsētas pievārtē bija artilērijas poligons, kurā izmēģināja lielkalibra artilēriju, piemēram, lielgabalu "Dora". Pēc Otrā pasaules kara pilsētas vācu iedzīvotāji tika padzīti, bet vietā ieradās poļi no PSRS ieņemtajiem Polijas apgabaliem.
Norvēģijas, Dānijas un Zviedrijas karaļa Pomerānijas Ērika (Erik av Pommern, 1381/1382—1459) dzimtā pilsēta.
.nz
.nz ir augšējā līmeņa domēns (ccTLD), kura paredzētais pielietojums ir saistīts ar Jaunzēlandi. Domēns izveidots 1987. gadā. Domēna sponsors ir InternetNZ, bet domēnu reģistrēšanu nodrošina NZ Registry Services. Domēnus var reģistrēt tikai trešajā līmenī. Vairumam otrā līmeņa domēnu nav reģistrēšanās ierobežojumu.
Metimnes pilskalns
Metimnes pilskalns (la ) bija seno letgaļu pilskalns Tālavas teritorijā, kurā 1213./1214. gada ziemā apmetās no Pleskavas padzītais kņazs Vladimirs Mstislavičs ar sievu un dēliem. Idumejas priesteris Alebrands un Imeras priesteris Indriķis viņam sūtīja labību un dāvanas kā izlīguma zīmi. Metimnes pilī viņš sprieda tiesu un ievāca no šiem novadiem meslus. 1214. gadā Idumejas priesteris Alebrands pārmeta kņazam nabagu apspiešanu un musināšanu novērsties no katoļu ticības. Kņazs sašuta un ar savu karadraudzi nopostīja Alebranda māju. Pēc šī konflikta kņazs Vladimirs Mstislavičs ar visu saimi atgriezās Pleskavā.
Pilskalna atrašanās vieta
Metimnes pili sākotnēji mēģināja identificēt gan ar Valmieru (Pabst, 1867), gan ar kādu pili pie Mujāniem (senvācu: hofe to Moyane). To tuvumā pie senā ceļa, kas nāca no Idumejas, Jumaras upes krastā atrodas pilskalns, kas mūsdienās tiek dēvēts par Cimpēnu pilskalnu.
Savukārt Augusts Bīlenšteins pieļāva, ka Metimnes vietā jālasa Autine (Bielenstein, 1892). Metimnes lokalizācijā noturīga bijusi D.Baloža hipotēze, saskaņā ar kuru Metimnes pils atradusies pilskalnā pie Vaidavas ezera (Laakmann, 1930). Šai hipotēzei par labu liecina arī Vaidavas pilskalna tuvumā reģistrētie daži vietvārdi: Metenītis, pļava Veļķos, Maitiņi Ķieģeļos (Endzelīns, 1961). Maiting un Maitiņi kā uzvārds un māju vārds sastopams 17.gs. zviedru arklu revīzijās (Dunsdorfs, 1974). Taču arheoloģiskie izrakumi Vaidavas pilskalnā 1986.gadā parādīja, ka te nav konstatējama uz 12.-13.gs. attiecināma apdzīvotība. Pārbaudāma būtu versija, vai Metimne varēja atrasties Raiskuma Kvēpenes pilskalnā (Brastiņš, 1930), jo šis pilskalns atrodas Idumejā, mežainā apvidū, kamēr Vaidavas pilskalns pat teritoriāli saistāms nevis ar Idumeju, bet gan ar Imeru.
Pogožela
Rakstos pirmoreiz minēta XV gadsimtā. No 1793. līdz 1920. gadam (ar pārtraukumu no 1807. līdz 1815. gadam, kad tā atradās Varšavas hercogistes sastāvā) ietilpa Prūsijā. Pēc Pirmā pasaules kara iekļāvās atjaunotajā Polijas valstī.
Hokons (kroņprincis)
Norvēģijas kroņprincis Hokons (no; dzimis ), pilnā vārdā Hokons Mangnuss (Haakon Magnus), ir pašreizējā Norvēģijas karaļa Haralda V un viņa sievas karalienes Sonjas vecākais dēls un Norvēģijas troņa troņmantnieks. Tāpat ir Dānijas princis.
Dienējis Karaliskajā Norvēģijas jūras kara flotē. Kad viņa tēvs nevarēja pildīt amata pienākumus, to darīja Hokons. iededza Olimpisko spēļu lāpu atklāšanas ceremonijā. Ir vecākā māsa Marta Luīse. Precējies ar Meti Māritu, viņiem ir kopīgi divi bērni.
Ilma Čepāne
Ilma Čepāne (agrāk Ilma Briņķe; dzimusi kā Ilma Kundziņa) ir latviešu juriste un politiķe, bijusī Satversmes tiesas tiesnese. LR Augstākās Padomes un vairāku Saeimu deputāte, pārstāv partiju "Vienotība".
2014. gada Vuelta a España
2014. gada Vuelta a España sākās un noslēdzās 14. septembrī. Šī bija 69. reize, kad notika šīs šosejas riteņbraukšanas sacensības. Sacensībās bija iekļauti astoņi kalnu posmi, pieci vidēju kalnu posmi, pieci līdzenumu posmi un trīs braucieni uz laiku (viens komandā un divi individuālie). Atklāšanas posms notika Spānijas dienvidu krastā Heresas de la Fronteras pilsētā. Maršruts virzījās pretēji pulksteņa rādītāja virzienam caur valsts dienvidaustrumiem, šķērsojot ziemeļus un noslēdzoties Santjago de Kompostelā, pirmo reizi 21 gada laikā ārpus Madrides.
Ilma Čepāne
Izglītība un zinātniskā darbība
Absolvējusi Latvijas Valsts universitātes Juridisko fakultāti, 1984. gadā — turpat arī aspirantūru. Aizstāvējusi disertāciju Maskavas Valsts universitātē. Tiesību zinātņu doktore. Vairāk nekā 60 publikāciju autore par vides aizsardzības un zemes reformas tiesiskiem jautājumiem. Zināšanas papildinājusi Francijas Konstitucionālajā padomē un Valsts padomē, Kanādas Augstākajā tiesā un Dānijas valsts administratīvajā skolā.
2014. gada Vuelta a España
Komandas un braucēji
Visas 18 UCI World Tour komandas tika automātiski ielūgtas sacensībām, papildus tika ielūgtas vēl četras komandas.
Mislibožas apriņķis
Mislibožas apriņķis ir apriņķis Polijā, Rietumpomožes vojevodistes dienvidos. Robežojas ar Rietumpomožes vojevodistes Grifino, Pižices, Stargardas un Hoščno apriņķiem, Lubušas vojevodistes Stšelces-Drezdenko un Gožovas apriņķiem, kā arī Vāciju.
2014. gada Vuelta a España
Komandas un braucēji
†: Ielūgtās komandas
Ilma Čepāne
Izglītība un zinātniskā darbība
Apbalvota ar III šķiras Triju Zvaigžņu ordeni un 1991. gada barikāžu dalībnieku piemiņas zīmi.
2014. gada Vuelta a España
Favorīti pirms sacensībām
Pirms sacensību starta par kopvērtējuma favorītiem tika uzskatīti pēdējais uzvarētājs Kriss Horners, 2014. gada Giro d'Italia čempions Nairo Kintana, Hoakims Rodrigess un Alehandro Valverde. Pēc izstāšanās no Tour de France par dalību sacensībās paziņoja arī Kriss Frūms un Alverto Kontadors. Pie tālākiem kopvērtējuma favorītiem pieskaitīti Karloss Betankurs, Fabio Aru, Tibo Pino, Rigoverto Urans, Endrū Talanskis un Denjels Mārtins.
Tula
Tula ir industriāla pilsēta Krievijas Eiropas daļā, 193 kilometrus uz dienvidiem no Maskavas, Upas upes krastos. Iedzīvotāju skaits 501 129 (2010. gada tautskaite). Tula ir Tulas apgabala administratīvais centrs.
Ilma Čepāne
Politiskā darbība
Politikā iesaistījusies atmodas laikā. 1990. gadā iestājusies Zaļajā partijā un kā Latvijas Tautas frontes kandidāte vienā no Rīgas vēlēšanu apgabaliem ievēlēta Augstākajā padomē (vēl uzvārdā Briņķe). balsojusi par deklarāciju "Par Latvijas Republikas neatkarības atjaunošanu". Līdz Augstākās padomes pilnvaru beigām 1993. gadā darbojusies tās Apkārtējās vides aizsardzības komisijā.
Tula
Pilsēta šeit ir atradusies jau kopš 14. gadsimta. Daži vēsturnieki uzskats, ka Tula ir hronikās minētā pilsēta Taidula, kura dibināta 1146. gadā.
Ilma Čepāne
Politiskā darbība
No 1993. līdz 1996. gadam strādājusi Satiksmes ministrijā parlamentārā sekretāra amatā.
Tula
Pilsētas vārdā nosaukts mūzikas instruments - Tulas akordeons. Pazīstami ir arī Tulas prjaņiki, piparkūkām līdzīgi medus cepumi. Tula zināma arī kā samovaru rašanās vieta.
Ilma Čepāne
Politiskā darbība
Kopš 1994. gada bija Centrālās zemes komisijas locekle.
1996. gadā Saeima apstiprināja I. Čepāni par Satversmes tiesas tiesnesi.
Ginesa rekordu grāmata
Televīzijas seriāli
Guinness World Records ir veidojuši vairākus televīzijas seriālus, dokumentējot pasaules rekordu pārspēšanas mēģinājumus, ieskaitot:
Ilma Čepāne
Politiskā darbība
2008. gada janvārī izstājās no partijas "Jaunais laiks" un aprīlī piedalījās jaunas partijas "Pilsoniskā savienība" dibināšanas kongresā, kuras frakcijā turpināja darboties 9. Saeimā. Bijusi "Pilsoniskās savienības" valdes locekle.
2010. gada rudenī no apvienības "Vienotība" saraksta tika ievēlēta 10. Saeimā, bet 2011. gadā Saeimas ārkārtas vēlēšanās ievēlēta 11. Saeimā.
Ilma Čepāne līdz galam noveda Satversmes preambulas apstiprināšanu, kuru Saeimai piedāvāja Egils Levits.
Melchior
Melchior var būt:
Katrīna (viesuļvētra)
Katrīna bija 2005. gada spēcīgākā Atlantijas okeāna viesuļvētra un viena no piecām nāvējošākajām viesuļvētrām ASV vēsturē. No visām reģistrētajām viesuļvētrām šī bija sestā spēcīgākā viesuļvētra.
Attīstības hronoloģija
Viesuļvētra izveidojās 2005. gada 23. augustā virs Bahamu Salām un, kā pirmās kategorijas viesuļvētra, šķērsoja Floridas štatu, izraisot atsevišķus nāves gadījumus un lokāla rakstura plūdus. Ieejot Meksikas līča siltajos ūdeņos, viesuļvētra Katrīna strauji pieauga spēkā un sasniedza piekto — augstāko kategoriju ar vēja ātrumu līdz pat 280 km/h (aptuveni 77 m/s). Tuvojoties ASV Luiziānas štata piekrastei, vētras spēks samazinājās līdz 3. kategorijai.
plkst. 6:10 no rīta viesuļvētra sasniedza ASV piekrasti. Zemā atmosfēras spiediena, vēja dzīto viļņu un spēcīgā lietus ietekmē izraisījās milzīgi plūdi Misisipi štatā, kā rezultātā tika pārrauti Ņūorleānas aizsargdambji un 80% pilsētas tika appludināta. Viesuļvētras izraisītie postījumi, gar Meksikas līci, stiepās no centrālās Floridas līdz pat Teksasas štatam. Lai gan tika evakuēta liela daļa Meksikas līča piekraste, tomēr ASV bojā gāja 1836 cilvēku un 705 tiek uzskatīti par pazudušiem.
Virzoties dziļāk iekšzemē, viesuļvētra Katrīna sāka zaudēt savu spēku, kļūstot par tropisko vētru, un 2005. gada 30. augustā izkliedējās. Kopējie zaudējumi sastādīja 81,2 miljardus ASV dolāri.
Anklama
Vēsture
Vikingu laikos pie mūsdienu Anklamas bija vikingu apmetne, mūsdienās saukta par Alteslāgeri (Altes Lager, "vecā nometne"), kurā atrasti arī priekšmeti no Baltijas.
Anklama veidojusies vendu apmetnes vietā. Kopš 1244. gada tai ir pilsētas tiesības, 1283. gadā tā tika uzņemta Hanzas sastāvā. Stipri izpostīta Trīsdesmitgadu kara laikā, kad par Anklamu notika sīvas cīņas. No 1648. gada Anklama bija Zviedru Pomerānijas sastāvā. 1676. gadā pilsētu ieņēma kūrfirsta Frīdriha Vilhelma I spēki, bet Lielā Ziemeļu kara laikā 1713. gadā Krievijas karaspēks, pēc kara 1720. gadā pilsētas dienvidu daļu iekļāva Prūsijā, un līdz 1815. gadam pilsēta bija sadalīta starp Prūsiju un Zviedriju pa Pēnes upi. Anklma smagi cieta Otrā pasaules kara laikā, vispirms ASV uzlidojumos, vēlāk PSRS uzbrukumā.
Novadnieki
Anklamā dzimuši kara lidotājs Nikolajs fon Belovs (Nicolaus von Below, 1907-1983), diplomāts Ulrihs fon Hasels (Ulrich von Hassell, 1881-1944), aviācijas pionieris Oto Lilientāls (Otto Lilienthal, 1848-1896) un VDR politiķis Ginters Šabovskis (Günter Schabowski, 1929). Valodnieks Johans Kristofs Adelungs savulaik mācījās pilsētas skolā.
Asiņainais sports
Sižets
Amerikāņu virsnieks Frenks Djūks (Žans Klods van Damme), kuru Japānas sensejs Šidoši Sendzo Tanaka jau no bērnības apmāca nindzutsu kaujas mākslā, dezertējis no armijas dodas uz Honkongu, lai piedalītos nelikumīgā pagrīdes kumitē čempionātā, kurā piedalās pasaules labākie cīnītāji.
Ierodoties Honkongā, Djūks sadraudzējas ar citu amerikāņu cīnītāju – iedomīgo un pašpārliecināto, taču labsirdīgo Reju Džeksonu, kurš māk citu cīņas stilu. Frenks arī iepazīstas ar amerikāņu žurnālisti Dženisu, ar kuru laika gaitā tam sākas romāns. Dženisa vēlas uzrakstīt rakstu par kumitē, ko arī godīgi pasaka Frenkam. Divi armijas virsnieki ir nosūtīti, lai saņemtu viņu ciet Honkongā, bet Frenku viņiem neapstādināt.
Djūks atgriežas ASV. Pēc tam titros tiek parādīta statistika ar reāli eksistējošā Frenka Djūksa cīņas rekordiem.
HD 209458 b
HD 209458 b (neoficiāli arī Ozīriss) ir citplanēta, kas riņķo ap zvaigzni HD 209458, kas atrodas 150 gaismas gadu attālumā no Zemes Pegaza zvaigznājā. Planētas orbītas rādiuss ir 7 000 000 km, gads uz tās ilgst 3,5 dienas. Šī iemesla dēļ planēta ir klasificējama kā karstais jupiters. Mazā attāluma no centrālās zvaigznes dēļ uz planētas ir pārāk karsts, lai tur valdītu dzīvībai komfortabli apstākļi, tāpat kā uz Zemes. Ja Zeme riņķotu pa to pašu orbītu, pa kuru riņķo HD 209458 b, tad uz tās būtu 1260 °C liels karstums — šādā temperatūrā apdedzina māla traukus.
Planēta sver 220 reižu vairāk par Zemi un tās rādiuss ir 1,325 reizes lielāks nekā Jupiteram. Lielā masa un rādiuss ir pierādījums tam, ka tā ir Jupitera tipa planēta.
Šai planētai ir vairāki atskaites punkti citplanētu pētniecībā. Tā ir viena no planētām, kuras ir atklātas ar tranzīta metodi (planētai atrodoties priekšā zvaigznei, tās spožums nedaudz mainās). Lielā karstuma dēļ no tās pastāvīgi izgaro ūdeņradis, bet zinātnieki uz tās ir atklājuši arī tādus ķīmiskos elementus kā ogleklis un skābeklis. Šī ir viena no pirmajām planētām, uz kurām atklāts ūdens.
Uz HD 209458 b zinātnieki ir atklājuši supervētras — vējus, kas pūš ar 7 000 km/h lielu ātrumu. Šos vējus astronomi atklāja 2010. gada 23. jūnijā, bet pašu planētu atklāja 1999. gada 5.novembrī.
Mete Mārita
Mete Mārita (no; dzimusi Hjesema Heibī (Tjessem Høiby) ) ir Norvēģijas troņmantnieka Hokona sieva.
2M1207b
2M1027b ir citplanēta, kas riņķo ap brūno punduri 2M1207, kas atrodas Centaura zvaigznājā, aptuveni 170 gaismas gadu attālumā no Zemes. Šī ir viena no pirmajām planētām, kas nofotografēta infrasarkanajā diapazonā. Planētu atklāja 2004. gada aprīlī ar VLT teleskopu, kas atrodas Paranal observatorijā Čīlē un to izdarīja komanda no Eiropas Dienvidu observatorijas Gael Chauvin vadībā.
Mete Mārita
Viņas saderināšanās ar kroņprinci Hokonu 2000. gadā tika vērtēta pretrunīgi, jo viņa nenāca no ievērojamas ģimenes un bija vientuļā māte. Apprecējušies 2001. gadā, viņiem ir divi kopīgi bērni. Ja Hokons kļūs par Norvēģijas karali, Mete Mārita kļūs par trešo karalieni Norvēģijas vēsturē, kas nenāk no augstdzimušas ģimenes.
2M1207b
Planētas masa ir 4,2 reizes lielāka par Jupitera masu, tās rādiuss ir 1,5 reizes lielāks nekā Jupiteram. Planēta brūno punduri 2M1207 apriņķo 40,6 AU attālumā un, par spīti attālumam, planēta ir ļoti karstas gāzes gigants, ar temperatūru ≈1300 °C. Augstās temperatūras iemesls varētu būt saraušanās gravitācijas iedarbībā, jo kodolsintēzes apakšējā robeža noteikta ap 13 Mjup. Ja mūsu planēta riņķotu pa to pašu orbītu, pa kuru riņķo 2M1027b, tad uz tās būtu -265 °C liels aukstums, kas būtu pietiekams, lai sasaldētu tādas gāzes, kā ūdeņradis, neons, skābeklis. Ir varbūtība, ka ap šo citplanētu varētu riņķot Zemei līdzīgs pavadonis, kur spīd 2 saules, viena (pati citplanēta) silda vienu puslodi, bet otra (centrālais brūnais punduris) — abas puslodes. Otra saule sildītu temperatūru neietekmējošā līmenī, bet pildītu piegaismošanas funkcijas.
Melhiora
Melhiora (es) ir Argentīnas vasaras polārstacija Antarktīdā. Izvietota Gammas salas ziemeļaustrumu galā Melhiora salu grupā Dalmaņa līcī Pālmera arhipelāgā. Izveidota 1947. gada 21. martā. Stacijas sākotnējais nosaukums bija Melhioras kara flotes bāze (Destacamento Naval Melchior), kas 1990. gadā tika nomainīts uz tagadējo nosaukumu. Līdz 1961. gada 30. novembrim stacija funkcionēja nepārtrauktā režīmā, kopš tā laika — tikai kā vasaras stacija.
Stacija sastāv no četrām ēkām, kurās vasaras sezonā var izmitināties līdz 36 cilvēkiem. Galvenās izpētes jomas ir meteoroloģija, okeanoloģija, jūras bioloģija un medicīna.
Uz netālu ziemeļos esošās Lambdas salas (argentīniešu avotos — 1. maija sala) atrodas 1942. gadā uzstādītā 1. maija bāka, kas kā vēstures piemineklis Nr. 29 iekļauta Antarktikas Līguma speciāli aizsargāto vietu sarakstā.
Sēja
Sēja var būt:
Arturs Krišjānis Kariņš
Arturs Krišjānis Kariņš (dzimis Delavēras štatā, ASV) ir latviešu politiķis un uzņēmējs, pēc izglītības valodnieks, pašreizējais Latvijas Republikas Ministru prezidents. Partiju apvienības "Jaunā Vienotība" valdes priekšsēdētājs. Bijis ekonomikas ministrs (2004—2006), Saeimas deputāts (2002—2009, ievēlēts 14. Saeimā), partijas "Jaunais laiks" valdes priekšsēdētājs (2007—2008), Eiropas Parlamenta deputāts (2009—2019).
Biogrāfija
Dzimis 1964. gadā ASV trimdas latviešu ģimenē. Viņa tēvs Uldis Kariņš Otrā pasaules kara laikā 1944. gadā kopā ar vecākiem devās bēgļu gaitās uz Zviedriju, vēlāk uz ASV. Arturs mācījās paralēli amerikāņu un Vilmingtonas latviešu svētdienas skolās, vasaras pavadīja Katskiļu nometnē. Mācības turpināja Kalamazū latviešu skolā un Beverīnas Latviešu Vasaras vidusskolā, pēc tās beigšanas 1983. gadā viņš vienu gadu mācījās Minsteres Latviešu ģimnāzijā (šeit starp viņa pedagogiem bija arī vēlākais Latvijas prezidents Egils Levits).
Latvijā K. Kariņš satika savu nākamo sievu Andu, 1996. gadā apprecējās un pārcēlās uz pastāvīgu dzīvi Rīgā. No 1996. gada līdz 1997. gadam kā Linguistic Data Consortium (Filadelfija, ASV) vecākais zinātniskais koordinators K. Kariņš vadīja pētniecības grupu, kas attīstīja elektroniskas izrunu vārdnīcas un valodu datu bāzes vācu, angļu, arābu un ķīniešu valodā. 1995. un 1998. gadā viņš bija vieslektors Latvijas Universitātē, pasniedzot kursus sociolingvistikā bakalaura un maģistratūras studentiem.
Uzņēmēja karjera
1994. gada 19. oktobrī K. Kariņš dibināja SIA PK (zīmols "Lāču ledus") un līdz ievēlēšanai Saeimā 2002. gadā bija uzņēmuma prezidents. 1998. gada 4. februārī palielināja savu daļu skaitu līdz 95% (5890 latiem), bet 2001. gada 19. janvārī palielināja firmas pamatkapitālu, atstājot savu daļu tajā pašā apmērā un 52 440 latu vērtībā. K. Kariņa tēvs Uldis Kariņš dibināja SIA "Formula" un bija šīs kompānijas valdes priekšsēdētājs līdz 2000. gada 20. jūlijam. No 2000. gada 12. janvāra ar viņu kopā kā valdes priekšsēdētāja vietnieks un prezidents strādāja arī K. Kariņš. Kompānija izmantoja ārvalstu investora atvieglojumus nodokļu iemaksā, jo tās lielākais dalībnieks bija firma Riga Overseas Investments Inc. (Kanāda, 89,37%).
Bračāno ezers
Bračāno ezers (it, la) ir krāterezers Itālijā, Lacio reģionā, 32 km ziemeļrietumos no Romas.
Arturs Krišjānis Kariņš
Uzņēmēja karjera
Lielākus ienākumus K. Kariņam nodrošināja starpniecība darbībā ar nekustamo īpašumu un sava vai nomāta nekustamā īpašuma izīrēšana un pārvaldīšana, ar kuru nodarbojās viņa firma "Kariņa konsultācijas" (vēlāk "Linaka"). No 1999. gada 13. janvāra līdz 2007. gada 8. oktobrīm viņš bija tās vienīgais dalībnieks, pēc tam nodeva akcijas sievai Andai.
Politiskā darbība
K. Kariņš bija viens no partijas "Jaunais laiks" dibinātājiem 2002. gadā. Tai pašā gadā ievēlēts par 8. Saeimas deputātu, no 2002. gada novembra līdz 2004. gada decembrim frakcijas "Jaunais laiks" priekšsēdētājs. Bijis Eiropas Konventa dalībnieks un Eiropas Savienības un Latvijas apvienotās parlamentārās komitejas Latvijas delegācijas vadītāja vietnieks. ievēlēts partijas "Jaunais laiks" valdē. 2004. gada pilnsapulcē, 2005. un 2006. gada partijas kongresos ievēlēts atkārtoti.
No līdz  K. Kariņš bija ekonomikas ministrs Aigara Kalvīša valdībā. 2006. gadā atkāpies no ministra amata, partijai pametot valdību. Ievēlēts 9. Saeimā, kur atkal vadījis "Jaunā laika" frakciju. "Jaunā laika" kongresā ievēlēts valdes priekšsēdētāja amatā, ieņemot Einara Repšes vietu. 2008. gadā partijas vadību pārņēma Solvita Āboltiņa, savukārt Saeimas frakciju tobrīd jau vadīja Dzintars Zaķis.
2009. gadā kā vienīgais no "Jaunā Laika" saraksta ievēlēts Eiropas Parlamentā. Tāpat vēlētāju atbalstu saņēmis arī nākamajās Eiropas Parlamenta vēlēšanās 2014. gadā jau kā "Jaunā laika" pēcteces partijas "Vienotība" pārstāvis. Šajā sasaukumā K. Kariņš strādāja Rūpniecības, pētniecības un enerģētikas komitejā, Ekonomikas un monetāro lietu komitejā, kā arī divās speciāli izveidotajās komitejās (viena pētīja ar dīzeļdzinēju izmešu skandālu saistītos jautājumus, otra nodarbojās ar lieliem naudas atmazgāšanas gadījumiem un izvairīšanos no nodokļu nomaksas). Nevalstiskā organizācija Vote Watch 2017. gadā K. Kariņu ir ierindoja 19. vietā starp ietekmīgākajiem Eiropas Parlamenta deputātiem, viņš ir vienīgais no Baltijas, kurš iekļuva 70 ietekmīgāko sarakstā.
Valsts prezidents Raimonds Vējonis 2019. gada 7. janvārī Arturu Krišjāni Kariņu nominēja Ministru prezidenta amatam, dodot divas nedēļas valdības sastāva priekšlikuma izveidei. 2019. gada 23. janvārī Saeima apstiprināja Kariņa valdību un K. Kariņš kļuva par Latvijas Republikas Ministru prezidentu. Valdībai tās darbības laikā nācās pārvarēt vienu no lielākajām krīzēm Latvijas Republikas pastāvēšanas laikā — COVID-19 pandēmiju, savukārt starp paveiktajām reformām nozīmīgākā bija 2021. gada administratīvi teritoriālā reforma. 2022. gada 5. janvārī K. Kariņa vadītā valdība kļuva par visilgāk strādājošo valdību demokrātiskās Latvijas vēsturē, pie varas esot 1078 dienas (līdz šim visilgāk pie varas bijusī bija iepriekšēja — Māra Kučinska vadītā valdība).